
aiškinamasis raštas

SPRENDIMAS
DĖL PANEVĖŽIO MIESTO SAVIVALDYBĖS ŠVIETIMO ĮSTAIGŲ MOKINIŲ IR JUOS LYDINČIŲ ASMENŲ, VYKSTANČIŲ Į TARPTAUTINIUS KONKURSUS, VARŽYBAS IR ČEMPIONATUS, IŠLAIDŲ DALINIO FINANSAVIMO TVARKOS APRAŠO PATVIRTINIMO

2026 m.             d. 

Panevėžys

1. Parengto sprendimo projekto tikslai ir uždaviniai:

Sprendimo projekto tikslas – patvirtinti Panevėžio miesto savivaldybei pavaldžių švietimo įstaigų mokinių ir juos lydinčių asmenų, vykstančių į tarptautinius konkursus, varžybas ir čempionatus, išlaidų dalinio finansavimo tvarkos aprašą.
Uždaviniai:

1. Atlikti mokinių ir juos lydinčių asmenų, vykstančių į tarptautinius konkursus, varžybas ir čempionatus, išlaidų dalinio finansavimo poreikio kiekybinę analizę;

2. Sudaryti darbo grupę aprašo projekto parengimui;

3. Parengtą Panevėžio miesto savivaldybės švietimo įstaigų mokinių ir juos lydinčių asmenų, vykstančių į tarptautinius konkursus, varžybas ir čempionatus, išlaidų dalinio finansavimo tvarkos aprašo projektą teikti Savivaldybės tarybai.

2. Siūlomos teisinio reguliavimo nuostatos, laukiami rezultatai:
Aprašo tikslas – skatinti Panevėžio miesto savivaldybės mokinių akademinį, STEAM (gamtos mokslų, technologijų, inžinerijos, menų ir matematikos), meninį meistriškumą ir inovatyvų kūrybiškumą, sudarant sąlygas dalyvauti tarptautiniuose konkursuose, varžybose ir čempionatuose, viešinant jų pasiekimus ir stiprinant Panevėžio miesto reprezentatyvumą, kartu užtikrinant skaidrų, objektyvų ir lygias galimybes garantuojantį finansavimo procesą.

Šia aprašu siekiama įgyvendinti Panevėžio miesto strateginio plėtros 2021–2027 metų plano, patvirtinto Panevėžio miesto savivaldybės tarybos 2021 m. gruodžio 27 d. sprendimu Nr. 1-362 „Dėl Panevėžio miesto strateginio plėtros 2021–2027 metų plano ir Panevėžio miesto strateginio plėtros 2021–2027 metų plano įgyvendinimo priežiūros tvarkos aprašo patvirtinimo“, III prioriteto 3.1 tikslo „Didinti švietimo sistemos prieinamumą ir kokybę“ 3.1.1 uždavinį „Pagerinti švietimo paslaugų kokybę“, 3.1.3 uždavinį „Užtikrinti STEAM srities dalykų programų įgyvendinimą ir plėtrą“. 

          Yra parengtas „Panevėžio miesto bendrojo ugdymo mokyklų mokinių dalykinių olimpiadų, konkursų ir kitų renginių tvarkos aprašas“, patvirtintas 2024 m. liepos 5 d. Švietimo skyriaus vedėjos įsakymu Nr.VI-97, numatantis mokinių ir juos lydinčių mokytojų, vykstančių į respublikines olimpiadas, finansavimo tvarką. Kiekvienais metais Panevėžio bendrojo ir neformaliojo ugdymo mokyklų mokiniai ir juos lydintys mokytojai vyksta į tarptautinius renginius  (STEAM, meno ir kt.), tad kyla poreikis numatyti dalinį jų išlaidų finansavimą. Išlaidas sudaro kelionės, apgyvendinimo, nakvynės, dalyvio mokestis, kelionės draudimo ir sveikatos draudimo išlaidos vizų, leidimų ar kitų privalomų kelionės dokumentų įforminimo išlaidos, kitos su dalyvavimu tarptautiniame renginyje tiesiogiai susijusios ir pagrįstos išlaidos. Kadangi  vien dalyvio mokestis renginiuose gali svyruoti nuo 60 iki 700 eurų, ne visada lengva užtikrinti mokinio ir mokytojo galimybę dalyvauti. Tikėtina, kad dalinis finansavimas galėtų suteikti daugiau galimybių mokiniams ir mokytojams parodyti meninį meistriškumą, akademinius rezultatus.
	Švietimo įstaiga
	Informacija 

	Švietimo centro skyriai- padaliniai
	2024-2025 m.m
Estija - 5 mokiniai, 2 lydintys mokytojai (dalyvio mokestis daugiau nei 100 eurų vienam žmogui); rengėjai nefinansuoja nieko;

Rumunija - 2 mokiniai, 1 lydintis mokytojas (dalyvio mokestis 65 eurai mokiniui); rengėjai nefinansuoja nieko;

Italija - 2 mokiniai, 2 lydintys mokytojai (dalyvio mokestis apie 550 eurų kiekvienam žmogui, įėjo maitinimas, apgyvendinimas ir dalyvio mokestis);

Turkija - 2 teisėjai (apie 500 eurų kiekvienam žmogui, įėjo maitinimas, apgyvendinimas ir dalyvio mokestis).

2025-2026 m.m.
Estija - 5 mokiniai, 2 lydintys mokytojai (dalyvio mokestis daugiau nei 100 eurų vienam žmogui); rengėjai nefinansuoja nieko;

Slovėnija  - 2 mokiniai, 1 lydintis mokytojas (dalyvio mokestis apie 680 eurų kiekvienam žmogui, įėjo maitinimas, apgyvendinimas ir dalyvio mokestis);  

Lenkija - 5 mokiniai, 2 lydintys mokytojai (dalyvio mokestis daugiau nei 100 eurų vienam žmogui);  

Rumunija - 3 vaikai, mokytojas (dalyvio mokestis 65 eur. mokiniui); rengėjai nefinansuoja nieko.

2026-2027 m.m. (planuojama)
Estija - 5 mokiniai, 2 lydintys mokytojai (dalyvio mokestis daugiau nei 100 eurų vienam žmogui); rengėjai nefinansuoja nieko;

Kroatija - 5 mokiniai, 2 lydintys mokytojai, 1 teisėjas (dalyvio mokestis apie 608 eurų kiekvienam žmogui, įeina maitinimas, apgyvendinimas ir dalyvio mokestis);  

Graikija - 5 mokiniai, 2 lydintys mokytojai (dalyvio mokestis daugiau nei 100 eurų vienam žmogui); rengėjai nefinansuoja nieko.

Rumunija - 2 vaikai, 1 mokytojas, (dalyvio mokestis 90 eurų  mokiniui); rengėjai nefinansuoja nieko.

Dalyvio mokestis dažniausiai būna nuo 60 iki 700 eurų  (Kai didelė suma, į dalyvio mokestį įeina apgyvendinimas ir maitinimas).



	Broniaus Vaidučio Kutavičiaus muzikos mokykla
	Tarptautinis jaunųjų pianistų festivalis Latvijoje (6 užsienio šalys, 2 dalyviai).


	Juozo Balčikonio gimnazija
	Latvijos atvirasis robotikos čempionatas, Siguldos taurė (3 dalyviai);
Latvijos atvirojo robotikos čempionato Ventspilio etapas (2 dalyviai);
Tarptautinis robotikos turnyras „Robotic Tournament ZST” Lenkijoje (2 dalyviai);
Latvijos robotikos čempionato Valmieros etapas (2 dalyviai)
Latvijos robotikos čempionatas Rygoje (2 dalyviai).

	„Saulėtekio“ progimnazija
	2025–2026 FIRST LEGO League čempionatas Honkonge (3 dalyviai).


Apraše nustatomi pareiškėjų tinkamumo reikalavimai, finansavimo sąlygos, tinkamos finansuoti išlaidos, prašymų teikimo, vertinimo ir sprendimų priėmimo tvarka, finansavimo dydžiai bei atsiskaitymo už skirtų lėšų panaudojimą tvarka.

Priėmus sprendimą būtų užtikrintas aiškus, skaidrus ir nuoseklus Savivaldybės biudžeto lėšų panaudojimo reglamentavimas, sudarytos vienodos galimybės Savivaldybei pavaldžių švietimo įstaigų mokiniams gauti dalinį finansavimą dalyvauti tarptautiniuose renginiuose, sumažinta administracinio sprendimų priėmimo subjektyvumo rizika ir sudarytos palankesnės sąlygos mokinių pasiekimams bei Panevėžio miesto reprezentavimui tarptautiniu lygmeniu.

     3. Lėšų poreikis ir šaltiniai
      Panevėžio miesto savivaldybės biudžeto Švietimo ir ugdymo programos lėšomis, atsižvelgiant į Savivaldybės tarybos patvirtintame biudžete šiai programai numatytus asignavimus.

4. Sprendimui priimti reikalingi pagrindimai, skaičiavimai ar paaiškinimai: 

Neigiamų pasekmių nenumatoma.  

5. Kieno iniciatyva parengtas sprendimo projektas: 

Sprendimo projektą parengė Panevėžio miesto savivaldybės administracija. 

Švietimo  skyriaus vedėja                                           
       Silvija Sėrikovienė

       Izolda Pakalnienė, 504 483, el.p.izolda.pakalniene@panevezys.lt
